Kosovë: Ekipi negociator rithekson se pavarësia është e pa negociueshme
Bisedimet Prishtinë-Beograd pritet të vazhdojnë më 30 gusht në Vjenë
I dërguari i Bashkimit Evropian, ambasadori Wolfgang Ischinger, anëtarë i treshes ndërmjetësuese të grupit të Kontaktit për statusin e Kosovës vjen nesër në Prishtinë në kuadër të përgatitjeve për bisedimet që pritet të vazhdojnë më 30 gusht në Vjenë. Ekipi i negociuevse të Prishtinës është shprehur i gatshëm për të shkuar në këto bisedime me qëndrimet se pavarësia e Kosovës është e pa negociueshme. Presidenti i Kosovës Fatmir Sejdiu tha se Prishtina pret që bisedimet 120 ditëshe të përmbyllin procesin e zgjidhjes së statusit politikë të Kosovës në pajtim me vullnetin e qytetarëve të saj dhe se Prishtina nuk do të bisedoje për asnjë mundësi tjetër përveç pavarësisë. Ai nuk deshi të komentojë asnjë nga idetë e Beogradit për zgjidhjen e këtij statusi, ndërsa me të tha ai mund të bisedohet vetëm për çështje të interesit të ndërsjellë. , tha presidenti Sejdiu. Kryetari i Partisë Demokratike të Kosovës Hashim Thaçi tha se Prishtina i ka bërë të gjitha kompromiset e mundshme. , theksoi zoti Thaçi. Ndërsa, kryetari i Partisë reformiste Ora Veton Surroi tha se institucionet e Kosovës duhet të jenë të përgatitura për pavarësinë e vendit deri në fund të këtij viti. tha zoti Surroi. Dita e nesërme mund të shpalosë hollësitë e formatit të negociatave që do të mbahen më 30 gusht dhe që pritet të vazhdojnë në shtator me ndërmjetësimin e të dërguarve të Shteteve të Bashkuara, Bashkimit Evropian dhe Rusisë. Grupi i Kontaktit mori përsipër çështjen e statusit të Kosovës, pas dështimit të Këshillit të Sigurimit të Kombeve të Bashkuara për të arritur një konsensus ndërkombëtarë për shkak të kundërshtimit rus ndaj planeve për t'i dhënë Kosovës pavarësi të mbikëqyrur. //iç